***Образец № 1***

**Опис на представените документи**, съдържащи се в офертата на ............................................................................................................,

участник при възлагане на обществена поръчка с предмет: **Доставка и монтаж на пет броя нови апарати за хемодиализа и пет броя нови кресла за хемодиализа за нуждите на** **МБАЛ "Христо Ботев" АД, гр. Враца**

|  |  |  |  |
| --- | --- | --- | --- |
| **№** | **Описание на документа** | **Оригинал /****Копие /****Електронен****документ** | **Брой страници** |
| 1. | **Опис на представените документи**–**образец № 1**; | оригинал |  |
| 2. | **Заявление за участие**, съдържащо:**2.1. Електронен Единен европейски документ за обществени поръчки (еЕЕДОП) за участника** –**образец № 2**; |  |  |
|  | **2.2. Документи за доказване на предприетите мерки за надежност**(когато е приложимо); |  |  |
|  | **2.3. Заверено копие на документ засъздаване на обединение**, съгласно чл. 37, ал. 4 от ППЗОП (когато е приложимо); |  |  |
| 3. | **Техническо предложение** за изпълнение на поръчката –**образец № 3**. |  |  |
| 4. | **Ценово предложение – образец № 4.** |  |  |
| 5. | **Други документи (по преценка на участика).** |  |  |

…...................../ ........................................................................................../ ..............................

дата Име и фамилия Подпис на лицето (печат)

–––––––––––––––––––––––––––––––––––––––––––––––––––––––––––––––––––––––––––––

образец №3

**ПРЕДЛОЖЕНИЕ за изпълнение на поръчката**

в съответствие с техническите спецификации и изискванията на възложителя

по чл. 39, ал. 1, т. 1, буква „б“ от ППЗОП

Долуподписаният/ната ....................................................................................................................... с лична карта № ........................, издадена на .................... от ........................, с ЕГН ..........................., в качеството ми на .............................. *(посочва се съответното качество на лицето по чл. 47, ал. 4 от ЗОП),* представляващ ……………….......…................………………. *(посочва се юридическо лице, едноличен търговец, обединение, в т. ч. обединение, което няма правна форма, участник в обединение),* участник в процедура по реда на ЗОП за възлагане на обществена поръчка с предмет:

**Доставка и монтаж на пет броя нови апарати за хемодиализа и пет броя нови кресла за хемодиализа за нуждите на** **МБАЛ "Христо Ботев" АД, гр. Враца**

 Ви представям настоящото техническо предложение във връзка с обявената от Вас процедура.

1. Запознати сме с предмета на поръчката и условията, заложени в документацията за участие и проекто-договора в процедурата и ги приемаме без възражения.
2. Заявяваме, че в случай че бъдем избрани за изпълнител на договора на обществената поръчка, ще доставим следните **апарати за хемодиализа и кресла за хемодиализа**:.......................................................................................................................................................................................................................................................................................................

*(подробно описание на техническите параметри)*

1. Оферираната апаратура е нова, нерециклирана и неупотребявана.
2. Предлагаме да доставим и монтираме и инсталираме оферираната апаратура – до 90 календарни дни след подаване на заявка от страна на ВЪЗЛОЖИТЕЛЯ под формата на писмена заявка, факс или ел. поща. Ще предоставим цялата необходима документация на апаратурата на ВЪЗЛОЖИТЕЛЯ. Ще обучим персонала на ВЪЗЛОЖИТЕЛЯ за работа с апаратурата – до 10 календарни дни след приемо предавателния протокол за пускане в действие.
3. Предлагаме гаранционен срок и гаранционно обслужване за фабрични/ производствени дефекти на апаратурата ...... (...................) месеца, считано от датата на подписване на протокол за пускане в действие (предложеният от участника срок не може да бъде по-кратък от 24 месеца), при максимално време за реакция - пристигане на сервизен екип до 24 часа от съобщаване на проблема с писмена заявка, факс или ел. поща
4. Ще осигуряваме оригинални резервни части за апаратурата в срок не по-малко от 10 години след изтичане на гаранционния срок.

Срок за отремонтиране на апаратурата – задължаваме се да отстраним настъпила повреда в срок от 72 часа или по-кратък при складова наличност на съответната резервна част и до 20 работни дни при необходимост от поръчка на резервната част, считано от датата на констатирането на повредата. При невъзможност за отстраняване на настъпила повреда в съответния срок, която е възникнала в рамките на гаранционния срок, ще заменим безвъзмездно със съгласието на ВЪЗЛОЖИТЕЛЯ негодните за последваща употреба дефектирали части, като гаранционният срок на медицинското оборудване, в процес на поправяне, ще бъде удължена със срока през който е траело отстраняването на повредата.

1. Декларира, че разполагаме с и ще представим при подписване на договора:

- Декларация за съответствие с Директива 93/42 ЕЕС издадена от производителя на медицинското изделие или неговият упълномощен представител – копие на оригинала и в легализиран превод на български език или еквивалентно;

- ЕС сертификат за съответствие на апаратурата, издаден от нотифициран орган - в официален превод на български език или еквивалентно;

- Документ за оторизация (оторизационно писмо, договор и пр.) от производителя или от ексклузивен или официален представител, удостоверяващ права за представителство и търговия, когато доставчикът на апаратурата не е производител (заверено от участника копие)

1. Към настоящото предложение прилагаме:

....................................................................................................................................

 *(каталози, проспекти, брошури, декларации за съответствие, сертификати или друга документация с цел сравняване на характеристиките на апаратурата с изискванията на възложителя.)*

1. Други по преценка на участника:

......................................................................................................................................................................................................................................................................................................................

**Известна ми е отговорността по чл. 313 от НК за посочване на неверни данни.**

 ........................

 дата

 ..........................................

 Подпис на лицето (и печат)

Име и фамилия

образец №4

**ЦЕНОВО ПРЕДЛОЖЕНИЕ**

Долуподписаният/ната ....................................................................................................................... с лична карта № ........................, издадена на .................... от ........................, с ЕГН ..........................., в качеството ми на .............................. *(посочва се съответното качество на лицето по чл. 47, ал. 4 от ЗОП),* представляващ ……………….......…................………………. *(посочва се юридическо лице, едноличен търговец, обединение, в т. ч. обединение, което няма правна форма, участник в обединение),* участник в процедура по реда на ЗОП за възлагане на обществена поръчка с предмет:

**Доставка и монтаж на пет броя нови апарати за хемодиализа и пет броя нови кресла за хемодиализа за нуждите на** **МБАЛ "Христо Ботев" АД, гр. Враца**

**УВАЖАЕМИ ДАМИ И ГОСПОДА,**

 С настоящото потвърждаваме, че поемаме ангажимент да изпълним обекта на поръчката в съответствие с изискванията Ви, заложени в спецификацията и техническите изисквания по настоящата обществена поръчка.

 Предложената от нас цена е следната:

|  |  |  |  |
| --- | --- | --- | --- |
| Описание на доставката | Брой | Единична ценабез ДДС в лв. | Обща стойностбез ДДС в лв. |
| **Апарат за хемодиализа…………………………..****Модел** ..................**Производител** .................. | 5 |  |  |
| **Кресла за хемодиализа****Модел** ..................**Производител** .................. | 5 |  |  |
| **ДДС 20%** |  |
| **Общо стойност на апаратурата с включен ДДС** |  |

Словом (без ДДС) ..................................................................................................................................................

 В цената са включени всички разходи във връзка с изпълнение предмета на настоящата поръчка /доставка и монтаж, пускане в действие, предаване за експлоатация с всички необходими за експлоатацията принадлежности и консумативи, гаранционен срок, гаранционно обслужване, обучение на персонала на ВЪЗЛОЖИТЕЛЯ за работа със същото и всички други разходи на ИЗПЪЛНИТЕЛЯ/.

 Ценовото предложение е изчислено с точност до втори знак след десетичната запетая.

........................./....................................................................................../...................................

 дата Име и фамилия Подпис на лицето (и печат)

образец №5

**ПРОЕКТ**

**ДОГОВОР**

Днес, ……………….., в гр. Враца, между:

* + - 1. "МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ХРИСТО БОТЕВ" АД, гр. Враца, бул. "Втори юни" №66, ЕИК ……. представлявано от д-р **Петър Керемедчиев**, в качеството на Изп. Директор,

наричано за краткост **ВЪЗЛОЖИТЕЛ**, от една страна,

и

* + - 1. **[*Наименование на изпълнителя*]**,

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 183, във връзка с чл. 112 от Закона за обществените поръчки (ЗОП) и Решение № ……………на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **Доставка и монтаж на пет броя нови апарати за хемодиализа и пет броя нови кресла за хемодиализа за нуждите на** **МБАЛ "Христо Ботев" АД, гр. Враца**

се сключи този договор за възлагане на обществена поръчка с предмет: …….. при следните условия:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да достави и прехвърли собствеността на Възложителя на пет броя нови апарати за хемодиализа и пет броя нови кресла за хемодиализа (наричано по долу за краткост „медицинско оборудване“), съгласно Техническата спецификация на Възложителя (Приложения № [●]) и детайлно описана в Техническото и Ценово предложение на Изпълнителя (Приложения № [●]), неразделна част от Договора срещу задължението на Възложителя да я приеме и да заплати договорената цена съгласно условията, посочени по-долу.

(1.2) Освен доставката по алинея (1.1) предметът на Договора включва и изпълнението на следните дейности:

1. доставка на медицинско оборудване до мястото на доставка, посочено в настоящия Договор;
2. монтаж и пускане в действие на доставеното медицинско оборудване;
3. обучение на персонала на Възложителя за работа с доставеното медицинско оборудване;
4. гаранционно обслужване на доставеното медицинско оборудване и доставка на необходимите части и материали, в рамките на [●] или на гаранционния срок], считано от датата на подписване на Приемо-предавателния протокол за пускане в действие. Материалите, консумативите, дейностите и условията на гаранционното обслужване са описани в Техническото предложение на Изпълнителя;
5. [*друго, ако е приложимо*]

(1.3) Изпълнителят се задължава да изпълни дейностите по алинея (1.1) и алинея(1.2) в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на [●]лева без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение(Приложения № [**●**]), неразделна част от настоящия Договор.

(2.2) Цената по алинея(2.1) е образувана както следва:

Цената за доставка и прехвърляне на собствеността на медицинското оборудване, предмет на Договора, монтажа, пускането ѝ в действие и обучението на персонала на Възложителя за работа с нея, предмет на Договора е в размер на: [●] лева без ДДС (*с думи:* [●]) и [●] лева (*с думи:* [●] лева) с включен ДДС;

(2.3) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка до мястото за доставка, включително опаковане, транспорт, разопаковане, товарене, разтоварване, монтаж, пускане в действие и привеждане в работно състояние, готово за приемане и експлоатация, обучение на специалисти, доставка на цялата техническа и сервизна документация, всички разходи за извършване на гаранционно обслужване в срока на гаранцията (за труд), както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

(2.4) Посочените в настоящия Договор цени са крайни и остават непроменени за срока на действието му.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка в срок до 2 дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.2) Плащането на цената по алинея (2.1) по настоящия Договор се извършва както следва:

- Първо плащане - 50 % /петдесет на сто/ от цената по договора в срок до седем дни (седем) дни след подписване на приемо-предавателния протокол за извършени доставка, монтаж между ВЪЗЛОЖИТЕЛЯ и ИЗПЪЛНИТЕЛЯ.

- Окончателно плащане - в размер на 50% /петдесет на сто/ от останалата част от цената по договора, в срок до седем (дни) дни след подписване на приемо-предавателния протокол между ВЪЗЛОЖИТЕЛЯ И ИЗПЪЛНИТЕЛЯ за извършено обучение на медицинския персонал на Възложителя за работа с апаратите за хемодиализа и срещу представяне на оригинална фактура за дължимата сума.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1) Срокът на настоящия Договор изтича след изтичането на по-късния измежду срока на гаранцията и срока на гаранционното обслужване на медицинското оборудване, предмет на Договора.

(4.2) Срокът за доставката и монтажа на медицинското оборудване е до 90 календарни дни след подаване на заявка от страна на ВЪЗЛОЖИТЕЛЯ под формата на писмена заявка, факс или ел. поща.

(4.3) Срокът за обучение на специалисти, посочени от Възложителя за работа с медицинското оборудване е до 10 календарни дни считано от датата на приемо-предавателния протокол за пускане в действие

(4.5) Гаранционният срок на медицинското оборудване е [●] ([●]) години, считано от датата на приемо-предавателния протокол за пускане в действие

(4.6) Изпълнителят е длъжен да извършва гаранционно обслужване на доставеното медицинско оборудване, в рамките на гаранционния срок по предходната алинея (4.5), считано от датата на от датата на приемо-предавателния протокол за пускане в действие

(4.7) Мястото на доставка на медицинското оборудване е в МБАЛ "Христо Ботев" АД, гр. Враца, гр. Враца, бул. "Втори юни" № 66.

**Член 5. Условия на доставка**

**(5.1) Доставка**

(5.1.1) Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя медицинското оборудване, предмет на доставка, отговаряща на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

(5.1.2) Изпълнителят предава медицинското оборудване на упълномощен представител на Възложителя. За съответствието на доставеното медицинското оборудване и приемането му по вид, количество, компоненти, окомплектовка се подписва приемо-предавателен протокол, във формата и със съдържанието съгласно Приложение [●](„**Приемо-предавателен протокол**“) от Страните или техни упълномощени представители,след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставеното медицинското оборудване и/или придружаващата го документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея (5.1.1). Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи апаратурата данни*], предмет на доставка.

(5.1.3) Изпълнителят уведомява Възложителя писмено в срок от седем дни предварително за конкретните дати и час, на които ще се извърши доставката. При предаването на медицинското оборудване, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 2 дни.

(5.1.4) При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката на медицинското оборудване с повече от 30 дни, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставената гаранция.

(5.1.5) Подписването на приемо-предавателния протокол по Приложение [●] без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на медицинското оборудване. Приемането на доставката на медицинското оборудване с Приемо-предавателния протокол по Приложение [●] няма отношение към установените впоследствие в гаранционния срок Несъответствия.

(5.1.6) Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 1 ден от узнаването им, но не по-късно от изтичане на гаранционния срок.

(5.1.7) При наличие на явни Несъответствия посочени в констативния протокол по алинея (5.1.4) и/или при наличие на скрити Несъответствия, констатирани от Възложителя и съобщени на Изпълнителя по реда на алинея (5.1.6): (i) Изпълнителят заменя доставеното медицинско оборудване или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по алинея (5.1.6), който не може да бъде по-дълъг от двадесет работни дни

(5.1.8) В случаите на Несъответствия посочени в констативния протокол по алинея (5.1.4), Възложителят не дължи заплащане на цената по *алинея 3.2* преди отстраняването им и изпълненията на останалите условия за плащане, предвидени в Договора.

**(5.2) Монтаж и пускане в действие**

(5.2.1) За извършения монтаж и пускане на медицинското оборудване в действие Страните, или упълномощени от тях лица подписват двустранен протокол, във формата и със съдържанието по Приложение №[**●**], неразделна част от настоящия Договор. Възложителят има право да откаже да подпише протокола по настоящия алинея (5.2.1) до окончателното пускане на медицинското оборудване в действие в степен позволяваща незабавната ѝ и безпрепятствена употреба.

**(5.3) Обучение на персонала**

(5.3.1) В случай че Изпълнителят има определени изисквания към квалификацията и образованието на специалистите, които ще бъдат обучавани, той е длъжен да уведоми за това Възложителя, писмено, в срок от седем дни от подписване на настоящия Договор. Възложителят предоставя на Изпълнителя списък на лицата, които следва да бъдат обучени за работа с медицинското оборудване в срок от 10 дни от получаване на изискванията на Изпълнителя или изтичане на срока по предходното изречение.

(5.3.2) Изпълнителят е длъжен да приключи обучението на специалистите на Възложителя в срок от 10 календарни дни, считано от датата на подписване от двете страни на приемо-предавателния протокол за пускане в действие. Изпълнителят е длъжен до осигури достатъчен брой обучаващи, както и присъствието им на мястото на доставка и инсталиране на медицинското оборудване, като времето и графикът на обучение се съгласуват писмено между Страните.

(5.3.3) За извършеното обучение Страните, или упълномощени от тях лица подписват двустранен протокол, във формата и със съдържанието по Приложение №[**●**], неразделна част от настоящия Договор. Изпълнителят не носи отговорност за забавяне на обучението поради отсъствие на специалистите на Възложителя по време на периода на обучението, при условие, че е уведомил писмено Възложителя за такова отсъствие.

(5.3.4) Замяна на специалисти, подлежащи на обучение е допустима.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Член 7. Преминаване на собствеността и риска**

Собствеността и риска от случайно повреждане или погиване на медицинското оборудване, предмет на доставка преминава от Изпълнителя върху Възложителя от датата на подписване от двете страни на Протокола за доставка.

1. **ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на Изпълнителя**

(8.1) Изпълнителят се задължава да достави, монтира, инсталира, и пусне в действие медицинското оборудване, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на алинея(5.1.1) и придружена със съответните документи, както и да прехвърли собствеността върху него на Възложителя в договорените срокове и съгласно условията на настоящия Договор.

(8.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(8.3) Изпълнителят се задължава да извършва текуща поддръжка и гаранционно обслужване на медицинското оборудване в рамките на гаранционния срок, при условията и сроковете на този Договор, съответно при условията на гаранцията.

(8.4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставеното медицинското оборудване проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(8.5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(8.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(8.7.) Изпълнителят сключва договор за подизпълнение с подизпълнителите, посочени в офертата.

(8.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира медицинското оборудване.

(8.9) Изпълнителят се задължава да извърши обучение на медицинския персонал, на Възложителя в уговорените срокове и съгласно договорените условия.

**Член 9. Права и задължения на Възложителя**

(9.1) При добросъвестно и точно изпълнение на Договора, Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(9.2) Възложителят се задължава да приеме доставката на медицинското оборудване, предмет на Договора по реда на алинея (5.1.2) и следващите, ако отговаря на договорените изисквания, в срок до 1 ден след писменото му уведомяване както и да осигури достъп до помещенията си и необходимите условия за монтажа и пускането ѝ в действие.

(9.3) Възложителят има право да иска от Изпълнителя да изпълни доставката на медицинското оборудване на посочения в алинея (4.7) от Договора адрес, в срок и без отклонения от договорените изисквания.

(9.4) Възложителят се задължава да съдейства при провеждане на обучението на своите специалисти, като осигурява присъствието им в договореното време.

(9.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(9.6) Възложителят има право на рекламация по отношение на доставеното по Договора медицинско оборудване, както по отношение на монтажа и инсталацията ѝ при условията посочени в настоящия Договор и съгласно гаранционните ѝ условия.

(9.7) Възложителят има право да изисква от Изпълнителя замяната на несъответстваща с Техническите спецификации и/или дефектно медицинско оборудване и/или негови компоненти, както и отстраняване на недостатъците, по реда и в сроковете, определени настоящияДоговор.

(9.8) Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(9.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9.10) Възложителят е длъжен да следи и осигурява извършването на поддръжка и сервиз на медицинското оборудване в рамките на гаранционния срок, при условията и сроковете на този Договор, съответно при условията на гаранцията.

(9.11)Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 10.**

(10.1)Гаранционна отговорност

(10.1.1) Изпълнителят гарантира пълната функционална годност на медицинското оборудване съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

(10.1.2) В рамките на гаранционния срок Изпълнителят отстранява със свои сили и средства всички несъответствия на медицинското оборудване, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(10.1.3) Рекламационното съобщение на Възложителя може да бъде изпратено по факс, електронна поща или телефон. Изпълнителят е длъжен да изпрати свои квалифицирани представители на място за констатиране и идентифициране на повредата в срок от двадесет и четири часа, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднообразни екземпляра.

(10.1.4) Изпълнителят се задължава да отстрани настъпила повреда в срок от 72 часа или по-кратък при складова наличност на съответната резервна част и до 20 работни дни при необходимост от поръчка на резервната част, считано от датата на констатирането на повредата. При невъзможност за отстраняване на настъпила повреда в съответния срок, която е възникнала в рамките на гаранционния срок, ще заменим безвъзмездно със съгласието на ВЪЗЛОЖИТЕЛЯ негодните за последваща употреба дефектирали части, като гаранционният срок на медицинското оборудване, в процес на поправяне, ще бъде удължена със срока през който е траело отстраняването на повредата.

(10.2) Гаранционно (сервизно) обслужване

(10.2.1) Изпълнителят се задължава да осигури на Възложителя гаранционно (сервизно) обслужване на медицинското оборудване в гаранционния срок. Изпълнителят се задължава да извършва с предимство гаранционното обслужване на медицинското оборудване на Възложителя по време на целия гаранционен период, в сроковете, посочени по-горе.. Гаранционното обслужване се осъществява на място, в помещенията на Възложителя, от оторизирани представители на Изпълнителя.

1. **ГАРАНЦИЯ ЗА ИЗПЪЛНЕНИЕ.**

**Член 11. Видове гаранции, размер и форма на гаранциите**

(11.1) Видове и размер на гаранциите

(11.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 1% (един процент) от стойността на Договора по алинея (2.1)

(11.1.2) Изпълнителят представя документи за внесени гаранции за изпълнение на Договора към датата на сключването му.

(11.2) Форма на гаранциите

(11.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Член 12. Изисквания по отношение на гаранциите**

(12.1) Когато гаранцията се представя във вид на **парична сума**, то тя се внася по следната банкова сметка на Възложителя: [●]. Всички банкови разходи, свързани с преводите на сумата са за сметка на Изпълнителя;

(12.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора.

(12.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(12.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(12.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 13. Задържане и освобождаване на гаранциите**

(13.1). Възложителят освобождава гаранцията за изпълнение на Договора на етапи и при условия, както следва:

(13.1.1) частично освобождаване в размер на 80 % (осемдесет *процента*) от стойността на Договора в размер на [●] ([●]) лева, в срок от тридесет дни, след приемане на доставката на медицинското оборудване и подписване на Приемо-предавателния протокол по алинея(5.1.2) съответно по алинея(5.1.4)без забележки и след монтаж и пускането в действие на медицинското оборудване и подписване на протокола по алинея (5.2.2), при липса на възражения по изпълнението и при условие, че сумите по гаранциите не са задържани,или не са настъпили условия за задържането им.

(13.1.3) окончателно освобождаване на остатъчната сума по гаранцията се извършва в срок от тридесет дни, след изтичане на гаранционния срок на медицинското оборудване, посочен в алинея (4.5) от настоящия Договор при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(13.2) Ако Изпълнителят е представил банкова гаранция за изпълнение на Договора,преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумите по алинея (13.1.1) и алинея (13.1.2).

(13.3) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея(13.1).

(13.4) Възложителят не дължи лихви върху сумите попредоставените гаранции, независимо от формата под която са предоставени.

(13.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(13.6.) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

(13.7) Възложителят има право да задържа от сумите по гаранцията за изпълнение суми равни на размера на начислените неустойки обезщетения по настоящия Договор, поради неизпълнение на задълженията на Изпълнителя.

(13.8) Възложителят има право да задържи пълният размер на гаранцията за изпълнение ако ИЗПЪЛНИТЕЛЯТ не извърши доставка и монтаж и инсталация на медицинското оборудване в срок до 90 календарни дни след подаване на заявка от страна на ВЪЗЛОЖИТЕЛЯ под формата на писмена заявка, факс или ел. поща.

(13.9) В случай на задържане от Възложителя на суми от гаранциите, Изпълнителят е длъжен в срок до пет дни да допълни съответната гаранция до размера ѝ, уговорен в алинея (11.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера в алинея (11.1).

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,1% от сумата по алинея (2.1) за всеки просрочен ден, но не повече от 10% от от сумата по алинея (2.1).

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0.0001% от дължимата сума за всеки просрочен ден, но не повече от 0.01% от размера на забавеното плащане.

(14.3) При неизпълнение от страна на Изпълнителя на задълженията му за обучение на персонала на Възложителя, Изпълнителят дължи неустойка в размер на 0.5% (нула цяло и пет процента) от общата цена на Договора по алинея (2.1).

(14.4) При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 2% (два *процента*) от цената по алинея (2.1.).

(14.5) При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 5 % (пет *процента*) от стойността на Договора.

(14.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(14.7.) Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от два дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ[[1]](#footnote-1)**

**Член 15. Общи условия приложими към Подизпълнителите**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор и на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

(17.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(17.2) Разплащанията по член (17.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(17.3) Към искането по алинея(17.2) Изпълнителят предоставя становище, от което да е видно дали оспорва плащанията или част от тях като недължими.

(17.4) Възложителят има право да откаже плащане по алинея (17.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

(18.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 дни;

(18.2) Възложителят може да прекрати Договора без предизвестие, без да дължи неустойки за това, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
2. при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
3. при забава продължила повече от тридесет дни или при пълно неизпълнение на задължението на Изпълнителя за доставка, монтаж и пускане в действие на медицинското оборудване, и/или за обучение на персонала на Възложителя;

 или

1. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(18.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. **[*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.*]**

(18.4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

 (18.5) Възложителят може да развали Договора по реда и при условията предвидени в него или в приложимото законодателство.

**Член 19.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 20.**

(20.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(20.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(20.3) Докато трае непреодолимата сила, изпълнението на задължението се спира.

(20.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 21.**

(21.1) Страните се съгласяват да третират като конфиденциална следната информация, получена при и по повод изпълнението на Договора:

............................................................

...................................................

(21.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия Договор въпроси се прилага действащото българско законодателство.

**Член 23**.

(23.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

(23.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(23.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(23.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 20 се считат за валидно изпратени и получени от другата Страна.

(23.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 24**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 25**.

(25.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(25.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 26**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 27**

При подписването на настоящия Договор се представиха следните документи:

[●]

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;
3. [●]

Настоящият Договор се подписа в [●] еднообразни екземпляра – [●] за Възложителя и [●] за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****[●]** | **ЗА ИЗПЪЛНИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****[●]** |
|  |  |

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)